XII — 3408/02 ‚ Trećem Opštinskom Sudu U Beogradu
Beograd
Tužilac : Opština Zvezdara Beograd
TUŽENI : 1. KOSANOVIĆ NIKOLA iz Beograda
2. Javno Preduzeće Za Stambene Usluge Iz Beograda
Predlog Za Ponavljanje Postupka
Rešenjem Okružnog Suda u Beogradu GŽ. br. 6017/02 od 10. 9. 2002. godine , ukinuta je presuda III Opštinskog suda u Beogradu P-br. 1750/00 od 23. 1. 2001. godine ispravljena rešenjem istog Suda P-br. 1750/00 od 21. 3. 2002. godine .
U ovom predmetu III Opštinski Sud u Beogradu na ročištu od 15. 6. 2000. godine doneo je rešenje kojim je usvojio predlog prvotuženog za ponavljanje postupka i ukinuo svoju ranije donesenu pravnosnažnu presudu P-2035/96-98 od 20. 5. 1998. godine , i odlučio da se odmah nastavi sa raspravljanjem o glavnoj stvari .
Dokaz : zapisnik sa ročišta od 20. 5. 1998. godine
Ovo rešenje o usvajanju predloga za ponavljanje postupka prvostepeni Sud nije uneo u novu presudu koju je docnije doneo , pa mu je Okružni sud u Beogradu , rešenjem GŽ 5371/01 od 13. 11. 2001. godine vratio nerazmotrene spise da propust otkloni .
III Opštinski Sud donosi rešenje 21. 3. 2002. godine kojim ispravlja presudu P-1750/00 od 23. 1. 2001. godine tako što u izreku ove presude , posle stava I dodaje stav II koji glasi :
Usvaja se predlog punomoćnika prvotuženog za ponavljanje postupka , te se ukida presuda ovoga Suda P-2035/96-98 od 20. 5. 1998. godine .
Dokaz : rešenje III O. S. P-1750/00 od 21. 3. 2002. godine
Rešenje P-1750/00 od 21. 3. 2002. godine dostavljeno je svim strankama i nijedna od stranaka se na njega nije žalila .
Prema tome , rešenje P-1750/00 od 21. 3. 2002. godine PRAVNOSNAŽNO JE u smislu odredbe čl. 347 , 333 i 334 ZPP-a .
Kako je ovo rešenje pravnosnažno , to i nije moglo biti predmet ocene drugostepenog suda , niti je Okružni Sud mogao u dispozitiv svog rešenja uneti i da ukida i navedeno rešenje od 21. 3. 2002. godine .
Okružni sud je uradio potpuno apsurdnu stvar jer je naveo u svom rešenju GŽ. br. 6017/02 od 10. 9. 2002. godine da je ukinuo i rešenje P-br. 1750/00 od 21. 3. 2002. godine po žalbi prvotuženog koju on NIJE ULOŽIO .
Na ovaj način grubo su povređena prava prvotuženog jer po odluci Okružnog Suda ispada da se prvotuženi žalio na rešenje koje je doneseno u njegovu korist .
Ovakva procesna situacija do sada nije zabeležena u sudskoj praksi .
Na presudu P-1750/00 od 21. 1. 2001. godine prvotuženi je uložio blagovremeno žalbu 12. 4. 2001. godine , a rešenje je doneseno 21. 3. 2002. godine , znači posle godinu dana i evidentno da nikako nije moglo biti obuhvaćeno žalbom .
Sada se novi postupak vodi pred III Opštinskim Sudom u Beogradu , pod brojem P-3408/02 .
U ovakvom stanju tužilac podnosi predlog za izvršenje na osnovu ukinute presude P-2035/96-98 od 25. 5. 1998. godine , i IV Opštinski Sud donosi rešenje o izvršenju I-23/03. naravno , u izvršnom postupku se ulaže prigovor , ali IP veće IV Opštinskog Suda u Beogradu o njemu još uvek nije odlučilo .
Dokaz : rešenje IV Opštinskog Suda I-23/3
U konkretnoj situaciji , u potpunosti su ispunjeni uslovi iz odredbe čl. 421 stav 7 ZPP-a , jer je prvotuženi praktično stekao mogućnost da upotrebi pravnosnažno rešenje III Opštinskog Suda u Beogradu P-1750/00 od 21. 3. 2002. godine tek kada je primio rešenje Okružnog Suda u Beogradu GŽ br. 6017/02 od 10. 9. 2002. godine , a evidentno je da je tim rešenjem već odlučeno po istom zahtevu između istih stranaka .
Iz ovih razloga , prvotuženi u smislu čl. 428 ZPP-a predlaže da prvostepeni sud održi ročište po predlogu za ponavljanje postupka pred višim sudom , a potom spise dostavi okružnom sudu u Beogradu .
Prvotuženi predlaže Okružnom sudu u Beogradu da donese Rešenje
USVAJA SE PREDLOG ZA PONAVLJANJE POSTUPKA , pa se iz rešenja Okružnog Suda u Beogradu GŽ 6017/02 od 10. 9. 2002. godine IZOSTAVLJA da se UKIDA rešenje III Opštinskog Suda u Beogradu P-br. 1750/00 od 23. 1. 2001. godine , i predmet vraća prvostepenom Sudu na ponovni postupak .
Punomoćnik